ddrg/super_eurlex huggingface dataset:
ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΡΜΟΔΙΩΝ ΓΙΑ ΤΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΩΝ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 27ης Μαeζγιου 1988 για τη μελλοντική οργάνωση των εργασιών τους ( 88/C 197/01 )

ΤΟ ΣΥΜΒΟΥΛΙΟ ΚΑΙ ΟΙ ΑΡΜΟΔΙΟΙ ΓΙΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΟΙ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, αποφασισμένοι να προωθήσουν τις εργασίες τους στον πολιτιστικό τομέα, σχετικά με τα συμπεράσματά τους για τις μελλοντικές δράσεις προτεραιότητας, ΣΥΜΦΩΝΗΣΑΝ ΤΑ ΕΞΗΣ :

1 . Δημιουργείται επιτροπή πολιτιστικών θεμάτων, που αποτελείται από αντιπροσώπους των κρατών μελών και της Επιτροπής των Ευρωπαϊκών Κοινοτήτων . Την προεδρία της επιτροπής αυτής ασκεί η χώρα που ασκεί και την προεδρία του Συμβουλίου.Η Επιτροπή αυτή αξιολογεί όλες τις προτάσεις που αφορούν την πολιτιστική συνεργασία και προετοιμάζει τις εργασίες του Συμβουλίου ή/και των αρμόδιων για τα πολιτιστικά θέματα υπουργών που συνέρχονται στα πλαίσια του Συμβουλίου σχετικά με τις προτεραιότητες και τα μέτρα πολιτιστικού χαρακτήρα που αφορούν την Κοινότητα ή/και όλα τα κράτη μέλη, με την επιφύλαξη της διαδικασίας που προβλέπεται στο άρθρο 4 της συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων και των πρακτικών που ισχύουν για την προετοιμασία των συνεδριάσεων των υπουργών που συνέρχονται στα πλαίσια του Συμβουλίου.Στην επιτροπή πολιτιστικών θεμάτων ανατίθεται επίσης η παρακολούθηση της εφαρμογής των δράσεων που έχει αποφασίσει το Συμβούλιο ή/και οι υπουργοί που συνέρχονται στα πλαίσια του Συμβουλίου καθώς και η περιοδική σύνταξη εκθέσεων . 2.Το Συμβούλιο ή/και οι υπουργοί που συνέρχονται στα πλαίσια του Συμβουλίου μπορούν να καλέσουν ευρωπαϊκές χώρες που δεν είναι μέλη της Κοινότητας καθώς και οργανισμούς που εργάζονται στον τομέα της ευρωπαϊκής πολιτιστικής συνεργασίας, και ιδίως το Συμβούλιο της Ευρώπης, να συμμετάσχουν σε ειδικές πολιτιστικές δράσεις κοινού ενδιαφέροντος . 3.Σε περίπτωση που δεν υπάρχει απόφαση ή συμφωνία στο επίπεδο του Συμβουλίου ή/και των υπουργών που συνέρχονται στα πλαίσια του Συμβουλίου για ορισμένες δράσεις, εάν κράτη μέλη συνεχίζουν τις συζητήσεις τους για τις δράσεις αυτές, τότε υποβάλουν τακτικά έκθεση στην επιτροπή πολιτιστικών θεμάτων σχετικά με την πρόοδο των εργασιών τους . 4.Με την επιφύλαξη του άρθρου 155 της συνθήκης ΕΟΚ, η Επιτροπή των Ευρωπαϊκών Κοινοτήτων, σε στενή συνεργασία με την επιτροπή πολιτιστικών θεμάτων, αναλαμβάνει τις δράσεις τις οποίες έχει αποφασίσει το Συμβούλιο ή το Συμβούλιο και οι υπουργοί που συνέρχονται στα πλαίσια του Συμβουλίου, και οι οποίες πρόκειται να εκτελεστούν σε κοινοτικό επίπεδο.Η Επιτροπή των Ευρωπαϊκών Κοινοτήτων μπορεί να κληθεί να αναλάβει, με τη σύμφωνη γνώμη της επιτροπής πολιτιστικών θεμάτων, καθήκοντα συντονισμού για την εφαρμογή των αποφάσεων των υπουργών που συνέρχονται στα πλαίσια του Συμβουλίου . Η Επιτροπή μπορεί επίσης να κληθεί να αναλάβει καθήκοντα συντονισμού για σχέδια στα οποία δεν συμμετέχουν όλα τα κράτη μέλη της Κοινότητας, ή/και στα οποία συμμετέχουν ευρωπαϊκές χώρες μη μέλη.
ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΤΩΝ ΕΠΙΦΟΡΤΙΣΜΕΝΩΝ ΜΕ ΤΙΣ ΠΟΛΙΤΙΣΤΙΚΕΣ ΥΠΟΘΕΣΕΙΣ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 9ης Νοεμβρίου 1987 για την προώθηση της μετάφρασης σημαντικών έργων του ευρωπαϊκού πολιτισμού (87/C 309/03)

ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΟΙ ΕΠΙΦΟΡΤΙΣΜΕΝΟΙ ΜΕ ΤΙΣ ΠΟΛΙΤΙΣΤΙΚΕΣ ΥΠΟΘΕΣΕΙΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τις παραγράφους της Πανηγυρικής Διακήρυξης για την Ευρωπαϊκή Ένωση (Στουτγάρδη, 19 Ιουνίου 1983) που αφορούν, αφενός, τη βελτίωση της ενημέρωσης για τον ευρωπαϊκό πολιτισμό και την αύξηση της κυκλοφορίας των έργων συγγραφέων των κρατών μελών, αφετέρου, τόσο μέσα στην Κοινότητα, όσο και έξω από αυτήν, τα ψηφίσματα του Ευρωπαϊκού Κοινοβουλίου της 18ης Ιανουαρίου 1979 και της 18ης Νοεμβρίου 1983 που αναφέρονται στη λογοτεχνική μετάφραση, την ανακοίνωση της Επιτροπής προς το Συμβούλιο της 27ης Νοεμβρίου 1985 με θέμα την ευρωπαϊκή διάσταση στο χώρο του βιβλίου και σημειώνοντας τη σύσταση συμβουλευτικής επιτροπής για το βιβλίο από την Επιτροπή, την εργασία που έχει επιτελεστεί στον τομέα αυτόν από ορισμένα κράτη μέλη καθώς επίσης και από την Ουνέσκο και το Συμβούλιο της Ευρώπης, τη δυνατότητα να συμμετάσχει σ' αυτή τη δραστηριότητα το Ευρωπαϊκό Ίδρυμα, μετά τη σύστασή του, το σκοπό να παρασχεθούν στους εκδότες κίνητρα για να δημοσιεύσουν μεταφράσεις ευρωπαϊκών λογοτεχνικών έργων, και να επιτευχθεί η υψηλότερη δυνατή ποιότητα των μεταφράσεων αυτών, Εκτιμώντας:ότι η προώθηση της μετάφρασης συμβάλλει στην άρση των εμποδίων στην ελεύθερη κυκλοφορία των βιβλίων καθώς και τη βελτίωση των συνθηκών απασχόλησης των μεταφραστών, υπό τους όρους της συνθήκης για την ίδρυση της Ευρωπαϊκής Οικονομικής Κοινότητας 7 ΑΝΑΓΝΩΡΙΖΟΥΝ ότι είναι επιθυμητό να προωθηθεί η μετάφραση σημαντικών έργων του ευρωπαϊκού πολιτισμού σε άλλες ευρωπαϊκές γλώσσες, συμπεριλαμβανομένων και των αντιπροσωπευτικών έργων της σύγχρονης ευρωπαϊκής λογοτεχνίας, με προτεραιότητα στις μεταφράσεις από τις λιγότερο διαδεδομένες γλώσσες στην Ευρώπη 7 ΑΠΟΦΑΣΙΖΟΥΝ να αναληφθεί η εκπόνηση ενός κατάλληλου σχεδίου-οδηγού για την ενίσχυση των μεταφράσεων, το οποίο να λαμβάνει υπόψη την υπάρχουσα δράση των κρατών μελών όσον αφορά τη μετάφραση από ορισμένες γλώσσες, και να ενθαρρυνθεί η μεγαλύτερη δυνατή κυκλοφορία των έργων που μεταφράζονται μ' αυτό τον τρόπο 7 ΑΠΟΦΑΣΙΖΟΥΝ τη θέσπιση ετήσιων βραβείων στα πλαίσια της ενθάρρυνσης της μετάφρασης ευρωπαϊκών λογοτεχνικών έργων 7 ΑΠΟΦΑΣΙΖΟΥΝ ότι πρέπει να ενθαρρυνθεί η υψηλότερη δυνατή ποιότητα στις μεταφράσεις και αναγνωρίζουν, από την άποψη αυτή, το ζωτικό ρόλο που μπορούν να διαδραματίσουν οι δεόντως καταρτισμένοι μεταφραστές 7 ΚΑΛΟΥΝ την Επιτροπή να εξετάσει πως θα συμβάλει στην υλοποίηση των προαναφερομένων μέτρων.
ΨΗΦΙΣΜΑτων υπουργών πολιτιστικών υποθέσεων συνελθόντων στα πλαίσια του Συμβουλίουτης 13ης Νοεμβρίου 1986για τη συντήρηση έργων τέχνης και καλλιτεχνημάτων(86/C 320/03)

1. Οι υπουργοί πολιτιστικών υποθέσεων αναγνωρίζουν τη σημασία που αποκτά η συντήρηση της ευρωπαϊκής πολιτιστικής κληρονομιάς, και ειδικότερα των έργων τέχνης και καλλιτεχνημάτων πολιτιστικής και ιστορικής σημασίας, στα οποία περιλαμβάνονται τα αρχεία και τα βιβλία. Οι ευρωπαϊκές χώρες διαθέτουν πλούσιο πολιτιστικό υλικό το οποίο πρέπει να διατηρηθεί και να διαφυλαχθεί προς όφελος της παρούσας και των μελλοντικών γενεών. Η διατήρηση της αρχιτεκτονικής κληρονομίας αποτελεί αντικείμενο χωριστού ψηφίσματος. Η διατήρηση των κινητών έργων τέχνης και καλλιτεχνημάτων συνεπάγεται την περιβαλλοντική προστασία και την επισκευή και ανακαίνιση των αντικειμένων, ως επίσης, και τη φυσική τους διαφύλαξη. Προς τούτο, απαιτείται η συνεργασία όλων, όσων ενδιαφέρονται για την καλλιτεχνική και πολιτιστική κληρονομία, ιδίως των διεθνών οργανώσεων και εμπειρογνωμόνων που δραστηροποιούνται στον τομέα αυτό. Οι υπουργοί αναγνωρίζουν, επίσης, τη χρησιμότητα της σωστής ενημέρωσης για την πολιτιστική κληρονομία, προκειμένου να ενθαρρυνθεί η συντήρηση.

2. Οι υπουργοί αναγνωρίζουν, επίσης, ότι πρέπει το κοινό να έχει μεγαλύτερη επίγνωση των θεμάτων αυτών και ότι πρέπει να ενταχθεί η συνεργασία μεταξύ του δημόσιου και του ιδιωτικού τομέα. Οι υπουργοί αναγνωρίζουν τη σπουδαιότητα της βελτίωσης και ενίσχυσης της εκπαίδευσης, το όφελος που θα προκύψει από την ενημέρωση - σχετικά με πεπειραμένους συντηρητές και με μαθήματα στον τομέα της συντήρησης - και τη σπουδαιότητα της ανταλλαγής τεχνικών πληροφοριών σε θέματα συντήρησης.

3. Έχοντας υπόψη τα παραπάνω, οι υπουργοί πιστεύουν ότι η συντήρηση είναι ένας τομέας που πρέπει να εξεταστεί προσεκτικά από τα κράτη μέλη, καθώς και από την Κοινότητα ως σύνολο, λαμβανομένων επίσης υπόψη των εργασιών που διεξάγονται, σχετικά, στα πλαίσια του Συμβουλίου της Ευρώπης.

4. Ως εκ τούτου, οι υπουργοί συμφωνούν να ενθαρρύνουν τη συντήρηση έργων τέχνης και καλλιτεχνημάτων, με τους εξής, για παράδειγμα, τρόπους:

- εξετάζοντας τη δυνατότητα συντονισμού των μεμονωμένων προσπαθειών στο δημόσιο και ιδιωτικό τομέα 7

- προετοιμάζοντας τεκμηρίωση, σχετικά με τη συντήρηση έργων τέχνης και καλλιτεχνημάτων πολιτιστικής και ιστορικής σημασίας 7

- ενθαρρύνοντας την παροχή εκπαιδευτικών δυνατοτήτων για την κάληψη εντοπισμένων αναγκών, με την προσφυγή σε δημόσιους και ιδιωτικούς πόρους, ανάλογα με τις ανάγκες 7

- ανταλλάσσοντας πληροφορίες, σχετικά με την τέχνη της συντήρησης καθώς και με την εκπαίδευση 7

- χαράσσοντας πολιτική, όσον αφορά τη συντήρηση - παρέχοντας ιδίως τεχνική καθοδήγηση σε ειδικευμένους τομείς - και διευκολύνοντας τη διάδοση αυτής της καθοδήγησης και την ανταλλαγή πείρας, όσον αφορά τη συντήρηση, στην Ευρώπη.

5. Σημειώνουν την πρόθεση της Επιτροπής να συμβάλει περαιτέρω στην υλοποίηση μέτρων στον τομέα αυτό.
Ψήφισμα των αρμόδιων για τα πολιτιστικά θέματα υπουργών που συνήλθαν στα πλαίσια του Συμβουλίου της 17ης Φεβρουαρίου 1986 σχετικά με την καθιέρωση διεθνικών πολιτιστικών δρομολογίων



Επίσημη Εφημερίδα αριθ. C 044 της 26/02/1986 σ. 0002 - 0002



ΨΗΦΙΣΜΑΤΩΝ ΑΡΜΟΔΙΩΝ ΓΙΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΩΝΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥτης 17ης Φεβρουαρίου 1986σχετικά με την καθιέρωση διεθνικών πολιτιστικών δρομολογίων(86/C 44/02) ΟΙ ΥΠΕΥΘΥΝΟΙ ΓΙΑ ΤΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΟΙ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη: την πανηγυρική διακήρυξη για την Ευρωπαϊκή Ένωση της 19ης Ιουνίου 1983, και ιδίως το τμήμα 3. 3 που αφορά την πολιτιστική συνεργασία, την τελική έκθεση για την Ευρώπη των Πολιτών, την οποία ενέκρινε το Ευρωπαϊκό Συμβούλιο κατά τη σύνοδό του στις 28 και 29 Ιουνίου 1985, Εκτιμώντας ότι η καθιέρωση διεθνικών πολιτιστικών δρομολογίων μπορεί να συμβάλει: - σε βαθύτερη γνώση της ευρωπαϊκής ιστορίας και του ευρωπαϊκού πολιτισμού και, συνεπώς, να προαγάγει την ευρωπαϊκή συνείδηση, -σε ανάπτυξη του τουρισμού και, συνεπώς, να αποτελέσει κίνητρο για την οικονομική ανάπτυξη των σχετικών περιοχών, ιδίως με τη δημιουργία θέσεων εργασίας. Ωστόσο, λαμβάνοντας υπόψη την ανάγκη να μη διαταραχθεί η πολιτιστική ταυτότητα και το περιβάλλον των σχετικών περιοχών, καθώς και να μη φθαρούν από τον υπερβολικό τουρισμό τα ευαίσθητα μνημεία και κέντρα πολιτιστικού ενδιαφέροντος. Καλωσορίζοντας την παρουσίαση από μέρους των ιταλικών αρχών ενός συστήματος πολιτιστικών δρομολογίων που καλύπτουν την κοινοτική Ευρώπη, το οποίο θα αποτελεί πολύτιμο σημείο αναφοράς για περαιτέρω πρωτοβουλίες στον τομέα αυτό. Εκτιμώντας ότι τέτοια δρομολόγια μελετώνται από τις αρχές πολλών κρατών μελών. Εκτιμώντας, ειδικότερα, ότι το σχέδιο δρομολογίων, που υπέβαλαν οι αρχές του Λουξεμβούργου, δια μέσου του Μεγάλου Δουκάτου και των γειτονικών περιοχών παρέχει ένα καλό παράδειγμα του τι πρέπει να γίνει στον τομέα αυτό. Λαμβάνοντας υπόψη το έργο που έχει επιτελέσει το Συμβούλιο της Ευρώπης και τον ενδεχόμενο ρόλο του Ευρωπαϊκού Ιδρύματος στον τομέα αυτό, ΣΥΜΦΩΝΟΥΝ να προωθήσουν τις δραστηριότητες στον τομέα των διεθνικών πολιτιστικών δρομολογίων ενθαρρύνοντας τις αρμόδιες αρχές των κρατών μελών να συνεργαστούν, πέρα από σύνορα, με σκοπό τη μελέτη και την πιθανή δημιουργία διεθνικών πολιτιστικών δρομολογίων ευρωπαϊκού ενδιαφέροντος, και να προσφέρουν τη δυνατότητα τέτοιας συνεργασίας σε άλλες ευρωπαϊκές χώρες, ΣΗΜΕΙΩΝΟΥΝ ότι τα σχέδια αυτά μπορούν να τύχουν υποστήριξης από τα διάφορα μέσα της Κοινότητας, ΑΝΑΛΑΜΒΑΝΟΥΝ την υποχρέωση να επανεξετάσουν μέσα σε δύο χρόνια την πρόοδο που θα έχει σημειωθεί σ' αυτόν τον τομέα.
Διακήρυξη κατά του ρατσισμού και της ξενοφοβίας



Επίσημη Εφημερίδα αριθ. C 158 της 25/06/1986 σ. 0001 - 0003



ΔΙΑΚΗΡΥΞΗ ΚΑΤΑ ΤΟΥ ΡΑΤΣΙΣΜΟΥ ΚΑΙ ΤΗΣ ΞΕΝΟΦΟΒΙΑΣ(86/Ψ 158/01) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ, ΟΙ ΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ ΚΑΙ Η ΕΠΙΤΡΟΠΗ διαπιστώνοντας την ύπαρξη και την αύξηση ξενόφοβων απόψεων, κινημάτων και πράξεων βίας στην Κοινότητα, που στρέφονται συχνά κατά των μεταναστών, έχοντας υπόψη την πρωταρχική σημασία που αποδίδουν τα θεσμικά όργανα της Κοινότητας στο σεβασμό των θεμελιωδών δικαιωμάτων, τα οποία έχουν διακηρυχθεί επίσημα στην Κοινή Δήλωση της 5ης Απριλίου 1977, καθώς και στην αρχή της ελεύθερης διακίνησης των προσώπων, όπως προβλέπεται στη Συνθήκη της Ρώμης, έχοντας υπόψη ότι ο σεβασμός της ανθρώπινης προσωπικότητας και η εξάλειψη των εκδηλώσεων ρατσιστικών διακρίσεων αποτελούν τμήμα της κοινής πολιτιστικής και νομικής κληρονομιάς όλων των κρατών μελών, συνειδητοποιώντας τη θετική συνεισφορά την οποία οι εργαζόμενοι που κατάγονται από άλλα κράτη μέλη ή από τρίτες χώρες έκαναν και θα συνεχίσουν να κάνουν στην ανάπτυξη του κράτους μέλους στο οποίο διαμένουν νόμιμα, και την ωφέλεια που προκύπτει από το γεγονός αυτό για την Κοινότητα στο σύνολό της 1. καταδικάζουν έντονα κάθε εκδήλωση μισαλλοδοξίας, εχθρότητας και χρήσης βίας εναντίον προσώπου ή ομάδας προσώπων λόγω φυλετικής, θρησκευτικής, πολιτιστικής, κοινωνικής ή εθνικής διαφοράς, 2. επιβεβαιώνουν τη θέλησή τους να προστατεύσουν την προσωπικότητα και αξιοπρέπεια κάθε μέλους της κοινωνίας και να αντιταχθούν σε κάθε μορφή κοινωνικής απομόνωσης των αλλοδαπών, 3. θεωρούν απαραίτητο να ληφθεί κάθε αναγκαίο μέτρο για να εξασφαλισθεί η υλοποίηση αυτής της κοινής θέλησης, 4. είναι αποφασισμένοι να συνεχίσουν τις προσπάθειες που έχουν ήδη αναλάβει για να προστατεύσουν την ατομικότητα και την αξιοπρέπεια κάθε μέλους της κοινωνίας, και να αρνηθούν κάθε μορφή κοινωνικής απομόνωσης των αλλοδαπών, 5. υπογραμμίζουν τη σημασία κατάλληλης ενημέρωσης και ευαισθητοποίησης όλων των πολιτών ως προς τους κινδύνουνς του ρατσισμού και της ξενοφοβίας και την ανάγκη συνεχούς επαγρύπνησης για την αποφυγή ή καταστολή κάθε πράξης ή μορφής δυσμενούς διάκρισης.
23.7.86 Επίσημη Εφημερίδα των Ευρωπαϊκών Κοινοτήτων Αριθ. C 184/3 
ΨΗΦΙΣΜΑ 
του Συμβουλίου και των Αντιπροσώπων των Κυβερνήσεων των κρατών μελών συνελΦοντων στα 
πλαίσια του Συμβουλίου 
της 29ης Μαΐου 1986 
σχετικά με την κατάχρηση οινοπνεύματος 
(86/C 184/02) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ 
ΚΡΑΤΩΝ ΜΕΛΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, 
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, 
εκτιμώντας ότι η κατανάλωση οινοπνευματωδών ποτών έχει εν γένει αυξηθεί σημαντικά στις χώρες 
της Ευρωπαϊκής Κοινότητας· 
εκτιμώντας ότι, σε πολλές χώρες, η αύξηση της κατάχρησης οινοπνεύματος, η οποία είναι δυνατό να 
ευνοηθεί από" την αύξηση της κατανάλωσης, προκαλεί σοβαρές ανησυχίες, διότι αποτελεί απειλή για 
τη δημόσια υγεία και το κοινωνικό σύνολο* 
εκτιμώντας ότι η σταθερή βελτίωση των όρων διαβίωσης και απασχόλησης των λαών τους αποτελεί 
κύριο σκοπό" 
έχοντας συνείδηση ότι η παραγωγή, η πώληση και η διανομή οινοπνευματωδών ποτών αποτελούν 
σημαντικό παράγοντα της οικονομίας των περισσοτέρων κρατών μελών 
κρίνοντας ότι ενδείκνυται να αναληφθεί, σε ευρωπαϊκό επίπεδο, κοινή πρωτοβουλία στον τομέα της 
πρόληψης της κατάχρησης οινοπνεύματος· 
έχοντας υπόψη τα αποτελέσματα μιας μελέτης που πραγματοποιήθηκε και δημοσιεύθηκε κατ' 
αίτηση της Επιτροπής Ο' 
εκτιμώντας ότι, σύμφωνα με το ψήφισμα του Συμβουλίου της 19ης Μαΐου 1981 σχετικά με το δεύ­
τερο πρόγραμμα της Ευρωπαϊκής Κοινότητας για πολιτική προστασίας και ενημέρωσης των κατα­
ναλωτών (2), η Επιτροπή θα εξετάσει κατά πόσον οι διαφορές μεταξύ των μέτρων που ελήφθησαν 
από τα κράτη μέλη όσον αφορά τα αλκοολούχα ποτά παρεμποδίζουν την καλή λειτουργία της 
κοινής αγοράς και θα υποβάλει, ενδεχομένως, τις κατάλληλες προτάσεις· ότι θα λάβει, προς υπο­
στήριξη των δράσεων που ανέλαβαν τα κράτη μέλη, κάθε άλλη πρωτοβουλία που θα ήταν χρήσιμη 
στο γενικότερο πλαίσιο των προβλημάτων που συνδέονται με την κανονική ή υπερβολική κατα­
νάλωση αυτών των προϊόντων από τους καταναλωτές, 
καλούν την Επιτροπή να σταθμίσει προσεκτικά τα συμφέροντα τα σχετικά με την παραγωγή, τη 
διανομή και την προώθηση των οινοπνευματωδών ποτών και τα συμφέροντα τα σχετικά με τη 
δημόσια υγεία και να εφαρμόσει για το σκοπό αυτό ισόρροπη πολιτική · 
καλούν επίσης την Επιτροπή να εξετάσει τα μέτρα που μπορούν να συμβάλουν αποτελεσματικά στην 
υλοποίηση του στόχου του παρόντος ψηφίσματος και, ενδεχομένως, να υποβάλει στο Συμβούλιο 
σχετικές προτάσεις" 
σημεκάνονν ότι οι κοινοτικές δραστηριότητες που θα πραγματοποιηθούν μελλοντικά σ' αυτόν τον 
τομέα πρέπει να εναρμονίζονται πλήρως με τα όσα έχουν ήδη αναληφθεί για το πρόβλημα αυτό στα 
πλαίσια της Παγκόσμιας Οργάνωσης Υγείας. 
(') P. Davies και D. Walsh: Alcohol problems and alcohol control in Europe (Λονδίνο, Croom Helm 1983). 
(2) EE αριθ. C 133 της 3. 6.1981, σ. 6.
ΨΗΦΙΣΜΑτων αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίουτης 14ης Ιουλίου 1986που συμπληρώνει τα ψηφίσματα της 23ης Ιουνίου 1981 και της 30ής Ιουνίου 1982 σχετικά με την καθιέρωση του διαβατηρίου ομοιόμορφου τύπου(86/C 185/01)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, υπενθυμίζοντας ότι, με τα ψηφίσματά τους της 23ης Ιουνίου 1981 (1) και της 30ής Ιουνίου 1982 (2) , καθιέρωσαν ένα διαβατήριο ομοιόμορφου τύπου και συμφώνησαν να προσπαθήσουν να το εκδίδουν το αργότερο από της 1η Ιανουαρίου 1985, κρίνοντας ότι τα νέα κράτη μέλη πρέπει, μετά την προσχώρησή τους, να προσπαθήσουν να αρχίσουν χωρίς καθυστέρηση να εκδίδουν το διαβατήριο αυτό, κρίνοντας ότι είναι σκόπιμο να γίνουν οι αναγκαίες γλωσσικές προσαρμογές για να ληφθεί υπόψη η προσχώρηση αυτή, ΣΥΜΦΩΝΗΣΑΝ: 1. ότι το Βασίλειο της Ισπανίας και η Πορτογαλική Δημοκρατία θα προσπαθήσουν να εκδίδουν το διαβατήριο αυτό το αργότερο από την 1η Ιανουαρίου 1989, σύμφωνα με το υπόδειγμα που έχει καθοριστεί από τα προαναφερόμενα ψηφίσματα, όπως τροποποιήθηκαν από το παρόν ψήφισμα 7 2. ότι οι ενδείξεις που αναφέρονται στα σημεία Γ και Δ, στο σημείο Ε τρίτο εδάφιο πρώτη περίπτωση και στα σημεία Ζ, Η και Θ του παραρτήματος Ι του ψηφίσματος της 23ης Ιουνίου 1981, θα συνταχθούν και στα ισπανικά και τα πορτογαλικά σύμφωνα με τις διαδικασίες που προβλέπονται από το ψήφισμα αυτό για τις άλλες επίσημες γλώσσες της Κοινότητας 7 τα κράτη μέλη θα λάβουν υπόψη τους τις γλωσσικές αυτές προσαρμογές κατά την εκτύπωση νέων αποθεμάτων διαβατηρίων, αλλά το βραδύτερο από την 1η Ιανουαρίου 1989. (1) ΕΕ αριθ. Ψ 241 της 19. 9. 1981, σ. 1.

(2) ΕΕ αριθ. Ψ 179 της 16. 7. 1982, σ. 1.
<(BLK0)LA ORG="CCF">GR</(BLK0)LA>ΨΗΦΙΣΜΑ ΤΟΥ ΣΥΜΒΟΥΛΙΟΥ

ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,

ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ

της 13ης Νοεμβρίου 1986

σχετικά με την τοποθέτηση κατάλληλης σήμανσης στα εξωτερικά και εσωτερικά σύνορα της Κοινότητας

(86/C 303/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Συνειδητοποιώντας ότι είναι απαραίτητο να ανταποκριθεί η Κοινότητα στις προσδοκίες των πολιτών της Ευρώπης λαμβάνοντας τα κατάλληλα μέτρα για την ενίσχυση και την προώθηση της ταυτότητας και της εικόνας της τόσο στη συνείδηση των πολιτών της όσο και απέναντι σε τρίτες χώρες.

Σημειώνοντας τα συμπεράσματα του Ευρωπαϊκού Συμβουλίου, που συνεδρίασε στο Μιλάνο στις 28 και 29 Ιουνίου 1985 και στη Χάγη στις 25 και 26 Ιουνίου 1986, σχετικά με την έκθεση της Επιτροπής για την Ευρώπη των Πολιτών.

Εκτιμώντας ότι, σύμφωνα με την έκθεση αυτή, πρέπει να προβλεφθεί ενιαίου τύπου σήμανση στα σύνορα που να αντικατοπτρίζει, με τον κατάλληλο τρόπο, την πρόοδο που έχει επιτευχθεί προς την κατεύθυνση μιας πραγματικής κοινής αγοράς καθώς και προς την ενότητα της Ευρωπαϊκής Κοινότητας.

Υπενθυμίζοντας το ψήφισμα της 23ης Ιουνίου 1981 (1) σχετικά με το ενιαίο διαβατήριο και το ψή-

φισμα της 7ης Ιουνίου 1984 (2) σχετικά με την απλούστευση των ελέγχων στα σύνορα,

Εκτιμώντας ότι πρέπει να υπογραμμίζεται η συμμετοχή των κρατών μελών στην Κοινότητα και, επομένως, να καταργηθούν ορισμένα διοικητικά σήματα που συμβολίζουν το διαχωρισμό των κρατών αυτών.

ΕΚΔΙΔΟΥΝ ΤΟ ΠΑΡΟΝ ΨΗΦΙΣΜΑ:

1. Οι πινακίδες οδικής σημάνσεως που υπάρχουν στα εσωτερικά σύνορα της Κοινότητας ή κοντάσ' αυτά και φέρουν τη λέξη «τελωνείο» καταργούνται.

2. Κοντά στα σημεία διάβασης των εσωτερικών συνόρων της Κοινότητας, τα κράτη μέλη αντικαθιστούν τις υφιστάμενες οδικές πινακίδες «τελωνείο» με πινακίδες σύμφωνες με το υπόδειγμα του παραρτήματος Ι.Όπου χρειάζεται, μπορούν επίσης να χρησιμοποιούν πινακίδες με όρια ταχύτητας καιπινακίδες σημάνσεως που να δείχνουν το σημείο ή τα σημεία όπου μπορούν να γίνονται οι τυχόν αναγκαίες διατυπώσεις.

Τα όμορα κράτη μέλη συνεργάζονται για την ετοιμασία αυτών των πινακίδων.

3. Οι πινακίδες οδικής σήμανσης που υπάρχουν στα σημεία εισόδου σ' ένα κράτος μέλος, συμπεριλαμβανομένων των λιμένων και αερολιμένων, στις οποίες αναγράφεται το όνομα του οικείου κράτους μέλους, πρέπει να αντιστοιχούν στις πινακίδες του υποδείγματος του παραρτήματος ΙΙ.

4. Το παρόν ψήφισμα εφαρμόζεται από την 1η Ιανουαρίου 1988.

(1) ΕΕ αριθ. C 241 της 19. 9. 1981, σ. 1.

(2) ΕΕ αριθ. C 159 της 19. 6. 1984, σ. 1.
ΨΗΦΙΣΜΑτων υπουργών πολιτιστικών υποθέσεων συνελθόντων στα πλαίσια του Συμβουλίουτης 13ης Νοεμβρίου 1986για την οικονομική υποστήριξη πολιτιστικών δραστηριοτήτων από επιχειρήσεις(86/C 320/02)

1. Οι υπουργοί πολιτιστικών υποθέσεων, συνελθόντες στα πλαίσια του Συμβουλίου, αναγνωρίζουν ότι η ευρωπαϊκή πολιτιστική κληρονομιά και οι πολιτιστικές δραστηριότητες, εν γένει, λαμβάνουν συνδυασμένη ιδιωτική και δημόσια υποστήριξη. Κατά τη γνώμη τους, ο καλύτερος τρόπος για τη διατήρηση και την ανάπτυξή τους είναι να ενισχυθεί η υποστήριξή τους από πολλές διαφορετικές πηγές, περιλαμβανομένων και των διαφόρων ειδών οικονομικής υποστήριξης τόσον ιδιωτικής, όσον και δημόσιας. 2. Στη συνάρτηση αυτή, η οικονομική υποστήριξη από επιχειρήσεις, μπορεί να βελτιώσει την πολιτιστική κληρονομιά και να αυξήσει την παραγωγή και τη διάδοση της καλλιτεχνικής δραστηριότητας. Οι υπουργοί πιστεύουν ότι η οικονομική υποστήριξη από επιχειρήσεις μπορεί να αναπτυχθεί, έτσι ώστε να μην ανασχεθεί η καλλιτεχνική ελευθερία, και ότι πρέπει να παράσχει συμπληρωματική χρηματοδότηση για τις πολιτιστικές δραστηριότητες και όχι να υποκαθιστά τους υφιστάμενους πόρους. 3. Η αυξημένη καλλιτεχνική δραστηριότητα αναβαθμίζει την πολιτιστική ζωή των ευρωπαίων πολιτών και τις δραστηριότητες που μπορούν να ασκήσουν στον ελεύθερο χρόνο τους, παρέχει δε διάφορα ωφέλη - συμπεριλαμβανομένης της αύξησης του τουρισμού - σε τοπικό, περιφερειακό και εθνικό επίπεδο καθώς και στην Κοινότητα ως σύνολο. Οι ενδιαφερόμενες επιχειρήσεις μπορούν έτσι να βελτιώσουν την εικόνα τους και το περιβάλλον του εργατικού τους δυναμικού, ενώ συχνά, η καλλιτεχνική αυτή δραστηριότητα δρα ως πρόσθετο κίνητρο για την εγκατάσταση και την παραμονή βιομηχανιών σε μια δεδομένη περιοχή. 4. Η οικονομική υποστήριξη πολιτιστικών δραστηριοτήτων παρέχει, επίσης, δυνατότητες χρηματοδότησης διεθνικών καλλιτεχνικών δραστηριοτήτων, μέσω επιχειρήσεων με μεγάλα ευρωπαϊκά συμφέροντα, και κατ'αυτόν τον τρόπο αυξάνει τις ευκαιρίες για πολιτιστικές ανταλλαγές εντός της Κοινότητας. 5. Έχοντας υπόψη τα παραπάνω, οι υπουργοί συμφωνούν και ενθαρρύνουν: ι) την προώθηση μεγαλύτερης οικονομικής υποστήριξης πολιτιστικών δραστηριοτήτων από επιχειρήσεις στα κράτη μέλη της Ευρωπαϊκής Κοινότητας, επισημαίνοντας ότι η οικονομική αυτή υποστήριξη αποτελεί δραστηριότητα επωφελή και για τα δύο μέρη και συμβάλλει στην ενίσχυση της καλλιτεχνικής και της οικονομικής δραστηριότητας 7 ιι) την εξέταση της δυνατότητας για τη θέσπιση στις χώρες τους μέτρων για την προώθηση των κατάλληλων προγραμμάτων οικονομικής υποστήριξης 7 ιιι) τη σύσταση οργανώσεων για την παροχή συμβουλών και βοήθειας προς τις επιχειρήσεις και τις καλές τέχνες που ενδιαφέρονται για οικονομική υποστήριξη 7 ιω) την ανάπτυξη συνδέσμων μεταξύ των ενδιαφερομένων οργανώσεων οικονομικής υποστήριξης 7 ω) τη συμμετοχή στην απόκτηση πληροφοριών για τις υφιστάμενες δραστηριότητες οικονομικής υποστήριξης, ώστε να δοθεί η δυνατότητα εκτίμησης της ανάγκης για μελλοντικές πρωτοβουλίες. 6. Σημειώνουν την πρόθεση της Επιτροπής να συμβάλει περαιτέρω στην υλοποίηση μέτρων στον τομέα αυτό.